**2017 METŲ GILUMINIO VEIKLOS KOKYBĖS ĮSIVERTINIMAS**

|  |
| --- |
| **2. Ugdymas(is) ir mokinių patirtys. 2.3. Mokymosi patirtys. 2.3.1. Mokymasis.**Atlikus 5–8, I–II klasių mokinių apklausą, paaiškėjo, kad 75 proc. mokinių reflektuoja individualią mokymosi patirtį, 70 proc. – sieja išmoktus dalykus su nežinomais, mokosi vizualizuoti, demonstruoja savo įgūdžius dalyvaudami projektinėje veikloje, dalykinėse konferencijose, renginiuose. Dalis mokinių (38 proc.) individualiam darbui gauna skirtingas užduotis, 52 proc. respondentų įvardija, kad jie dažnai mokosi ir dirba poromis arba grupėmis. Išanalizavus gimnazijoje vykdomų konsultacijų dienynus nustatyta, kad 54 proc. mokinių suvokia, pripažįsta ir stengiasi suprasti mokymosi problemas. Įvertinus 5–8, I–II klasių Vaiko individualios pažangos (toliau VIP) aplankus nustatyta, kad mokymosi tikslus kelia 28 proc. mokinių. Naudojant interviu metodą ir analizuojant stebėtų pamokų protokolus, paaiškėjo, kad 38 proc. mokinių yra motyvuojami mokytis bendradarbiaujant įvairios sudėties ir dydžio grupėse. Dauguma (70 proc.) mokytojų pamokas organizuoja atsižvelgiant į mokinių gebėjimus, 78 proc. mokytojų tvirtina, kad jų pamokose mokiniai išmoksta planuoti savo darbą, 69 proc. – įvardina konkrečius metodus, kurie leidžia diferencijuoti užduotis. Rekomenduojama. Pamokose naudoti aktyvaus mokymosi metodus, ugdančius bendradarbiavimą. Skatinti mokinių lyderystę, savarankiškumą ir atsakomybę, ugdyti mokėjimo mokytis kompetenciją, gebėjimą išsikelti mokymosi tikslus.**2. Ugdymas(is) ir mokinių patirtys. 2.1. Ugdymo(si) planavimas. 2.1.3. Orientavimasis į mokinių poreikius.**Daugumos (96 proc.) mokytojų teigimu, gimnazijoje yra aiškūs susitarimai dėl mokymosi pagalbos silpniau besimokantiems. Teikiant pagalbą mokiniui, mokytojai ir pagalbos specialistai bendradarbiauja tarpusavyje (96 proc.). Dalis respondentų (35 proc.) teigia, kad mokykloje sistemingai analizuojami mokinių ugdymosi poreikiai, atliekami tyrimai. Diagnostinio vertinimo rezultatai sudaro galimybę laiku atpažinti individualius ugdymosi poreikius, polinkius bei galimybes. 35 proc. mokytojų laiku pastebi ir tinkamai ugdo kiekvieno mokinio gabumus bei talentus. Gabiems ir talentingiems mokiniams kuriami ir kaupiami „Užduočių bankai“. Ugdant gabius mokinius bendradarbiaujama su kitomis institucijomis, socialiniais partneriais, neformaliojo švietimo mokytojais. 30 proc. mokytojų pamokose visada diferencijuoja ir individualizuoja veiklą, 70 proc. – tai atlieka dažnai. Analizuojant mokinių atliktos apklausos duomenis, paaiškėjo, kad 82 proc. mokinių iškilus problemoms, kreiptųsi į mokytojus, 73 proc. respondentų teigia, jog mokytojai galėtų išspręsti jų problemas. Dalis mokinių (57 proc.) įvardija baimę, kad apie iškilusias problemas sužinos kiti mokiniai. Rekomenduojama. Kurti partnerinius ryšius su švietimo ir mokslo institucijomis sudarant sąlygas veiksmingam gabių mokinių ugdymui. Užtikrinti asmeninės informacijos konfidencialumą teikiant pagalbą mokiniui. Tirti ir analizuoti, kokį poveikį mokytojo veikla daro mokinių pasiekimams, naudoti grįžtamojo ryšio instrumentą ([**www.iqesonline.lt**](http://www.iqesonline.lt/) ).**3. Ugdymo (si) aplinkos. 3.1. Įgalinanti mokytis fizinė aplinka. 3.1. Įranga ir priemonės.**Daugumos mokytojų (90 proc.) nuomone, įranga ir priemonės paskirstomi teisingai, garantuojant lygias galimybes kiekvienam mokiniui. 60 proc. teigia, kad įrangos ir priemonių pakanka, ji įvairi, skirtingos paskirties. Išanalizavus IQES online.lt apklausos mokiniams duomenis ir stebėtų pamokų protokolus, nustatyta, kad 50 proc. mokytojų tikslingai naudoja šiuolaikines mokymosi priemones ugdymo(si) tikslams pasiekti, 35 proc. mokytojų patys kuria skaitmenines mokymosi priemones, 10 proc. – naudoja virtualias programas.Rekomenduojama. Stiprinti mokytojų gebėjimus tinkamai parinkti šiuolaikines mokymosi strategijas, veiksmingai naudoti priemones, gerinančias mokinių pasiekimus ir pažangą, tobulinti skaitmeninę kompetenciją. |